જેની લાંબા સમયથી રાહ જોવામાં આવી રહી છે એ ડાયરેક્ટ ટૅક્સ કોડ (ડીટીસી) અને ગુડ્ઝ ઍન્ડ ટૅક્સ (જીએસટી)ને નાણાપ્રધાને આ વખતે પણ અધ્ધર જ રાખ્યા છે. હા, જીએસટીમાં ઑગસ્ટ ૨૦૧૨થી એને કાર્યરત બનાવવાની વાત કરવામાં આવી છે, જે સાવ જ અધ્ધર લાગે છે, જ્યારે કે ડીટીસી તો જાણે મોકૂફ જ સમજી લો. હવે સીધું આવતા વરસે. આમ કરવેરાવિષયક બે મહત્વના સુધારાને આ વખતે આકાર મળવાની કે મંઝિલ મળવાની જે આશા હતી એના પર ઠંડું પાણી ફરી ગયું છે.